Majoituimme kuukauden ajan Susannan huoneistossa. Huoneiston sijainti on mitä parhain; keskeinen, mutta kuitenkin vain kulman takana vilkkaasta ostoskadusta rauhallisen kadun varrella. Majoittuisimme asuntoon toistekin ja suosittelen sitä myös muille. Susanna oli ystävällinen emäntä ja sisäänkirjautuminen ja asiointi hänen kanssaan oli mutkatonta. Huoneisto oli siisti ja kuvauksen mukainen, netti toimi hyvin. Kiitos erityisesti teräksisistä kattiloista ja pannuista, jotka olivat hyvässä kunnossa, mikä on poikkeuksellista. Yleensä tefloniset paistinpannut on raaputettu pilalle. Parvekkeella oli mukava viettää aikaa, ainoa pieni miinus oli sisäpihan rakennusten melko äänekkäät ilmastointilaitteet, mutta melu ei kuulunut huoneistoon. Huoneisto oli rauhallinen ja turvallinen.